
	POLGÁRMESTERE

A határozati javaslatot törvényességi szempontból megvizsgáltam:



	/: Dr. Károlyi Ákos :/
	jegyző

ELŐTERJESZTÉS

Szombathely Megyei Jogú Város Közgyűlésének
2026. július 16-i rendkívüli ülésére

Javaslat a Magyarország helyi önkormányzatairól szóló 2011. évi CLXXXIX. törvény módosításával kapcsolatos döntések meghozatalára

Tájékoztatom a Tisztelt Közgyűlést, hogy 2026. július 1. napján hatályba lépett a Magyarország helyi önkormányzatairól szóló 2011. évi CLXXXIX. törvénynek a polgármesteri és vármegyei közgyűlési elnöki javadalmazás korlátozásával összefüggő módosításáról szóló 2026. évi XXV. törvény (a továbbiakban: Módtv.).

A Módtv. 3.§-a módosította az Mötv. 71.§ (4a) bekezdését oly módon, hogy a megyei jogú város polgármestere illetményének számításánál a 2024. évnek a január első napjától december utolsó napjáig tartó időszakára vonatkozó, a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél teljes munkaidőben alkalmazásban állók bruttó átlagkeresetére vonatkozóan a nemzetgazdasági átlagkeresetet kell alapul venni. Ennek következtében a 2026. június 18-i Közgyűlésen elfogadott, az alpolgármesterek illetményemelésére vonatkozó határozatok közül a 191/2026. (VI.18.) Kgy. számú határozatot, továbbá a 189-190/2026. (VI.18.) Kgy. számú határozatok 1. pontjait (az idegennyelv-tudási pótlékra vonatkozó rendelkezést nem érinti a változás) szükséges hatályon kívül helyezni, mivel ezen összegek a 2025. évi adatok alapján kerültek meghatározásra. Az illetmények tekintetében a 2025. május 29. napján meghozott határozatokban foglalt illetmények összege érvényes 2026. július 1. napja után, mivel azok a Módtv. szabályaival egyezően a 2024. évi adatok alapján kerültek megállapításra. Azonban ezen határozatok (175-177/2025. (V.29.) Kgy. számú határozatok) módosítása is indokolt, mert a Módtv. hatályon kívül helyezte az Mötv. 71.§ (6) bekezdését, így 2026. július 1. napjától a főállású polgármestert és alpolgármestert nem illeti meg költségtérítés. A polgármester illetményét továbbra is a jegyző határozza meg az Mötv. 71.§ (4b) bekezdése alapján, így ebben a tekintetben nincs szükség közgyűlési határozat módosításra.

Kérem a Tisztelt Közgyűlést, hogy az előterjesztést megtárgyalni és a határozati javaslatot elfogadni szíveskedjék.

Szombathely, 2026. július 7.


								/: Dr. Nemény András :/

		





……/2026. (VII. 16.) Kgy. számú határozat


1./	Szombathely Megyei Jogú Város Önkormányzata – figyelemmel a Magyarország helyi önkormányzatairól szóló 	2011. évi CLXXXIX. törvénynek a polgármesteri és vármegyei közgyűlési elnöki javadalmazás korlátozásával 	összefüggő módosításáról szóló 2026. évi XXV. törvény 3. §-ában foglalt, 2026. július 1. napjától hatályos 	rendelkezésekre - hatályon kívül helyezi az alpolgármesterek illetményével összefüggő, 191/2026. 	(VI.18.) Kgy. számú határozatot és a 189-190/2026. (VI.18.) Kgy. számú határozatok 1. pontjait. 

2./	Szombathely Megyei Jogú Város Önkormányzata – figyelemmel a Magyarország helyi önkormányzatairól szóló 	2011. évi CLXXXIX. törvénynek a polgármesteri és vármegyei közgyűlési elnöki javadalmazás korlátozásával 	összefüggő módosításáról szóló 2026. évi XXV. törvény 3. és 4. §-ában foglalt, 2026. július 1. napjától hatályos 	rendelkezésekre – a 2025. május 29. napján meghozott alpolgármesteri illetményre, egyéb juttatásokra vonatkozó 175-177/2025. (V.29.) Kgy. számú határozatokban megállapított illetmény összegét 2026. július 1. napját követően hatályában fenntartja, egyúttal a fenti határozatokban a költségtérítésre vonatkozó rendelkezéseket hatályon kívül helyezi.

3./	A Közgyűlés felkéri a polgármestert a 2026. július 1-től hatályos jogszabályok alapján a szükséges 	munkáltatói intézkedések megtételére.

Felelős:		Dr. Nemény András polgármester
Dr. Károlyi Ákos jegyző
(A végrehajtás előkészítéséért:
		Nagyné Dr. Gats Andrea, a Jogi és Képviselői Osztály vezetője,
		Stéger Gábor, a Közgazdasági és Adó Osztály vezetője)

Határidő:	azonnal

